open-index/open-wikipedia-markdown huggingface dataset:
Māras

Māras dienas ir latviešu gadskārtas iezīmju dienas, kuru datumi cieši korelē ar kristīgajā Tradīcijā iedibinātajiem Jaunavas Marijas svētkiem. Vēsturiskās liecības attiecībā uz Māras dienu tradīcijām ir fiksētas pēc kristietības ienākšanas Latvijas teritorijā un, visticamāk, atspoguļo Jaunavas Marijas kulta lokālo adaptāciju.

## Māras tēls latviešu folklorā
Māras (Laimes mātes) vārds latviešu folklorā un tautasdziesmās parādās visai bieži. Folklorists Kārlis Straubergs (1890-1962) savos pētījumos norāda, ka daudzos gadījumos "Māra" tautasdziesmās un ticējumos ir Jaunavas Marijas latviskotā forma, kas pārņēmusi daļu funkciju no senākiem latviešu tautas priekšstatiem par dažādām sieviešu dievībām.

## Māras dienas
Latviešu tradicionālajā kalendārā tiek atzīmētas vairākas Māras dienas, kas sakrīt ar kristīgā kalendāra Marijas svētkiem.

### Ziemas Māra (2. februāris)
Tiek dēvēta arī par Sveču dienu, Svecaini vai Grabenīcu. Sakrīt ar kristīgajiem svētkiem, ko sauc par Kunga prezentāciju svētnīcā. 

Latviešu tradīcijās:

* Ar šo dienu sākas jauns lauksaimniecības darbu cikls
* Tiek vērotas laika zīmes
* Tiek lietas sveces, kas kalpos aizsardzībai visu gadu

### Pavasara Māra (25. marts)
Sakrīt ar kristīgo Marijas pasludināšanas dienu. 

Latviešu tradīcijās šajā dienā:

* Tiek atzīmēts pavasara sākums
* Saskaņā ar ticējumiem, šajā dienā "Māra atslēdz zemi"
* Lauksaimnieki novēro dabas zīmes, lai prognozētu gaidāmo laiku
* Sievietes veic īpašas darbības veselības un auglības veicināšanai
* Gatavo īpašus rituālus ēdienus, visbiežāk piena produktus

Šī diena kā svarīgs pavasara atskaites punkts pierakstīta jau 18.-19. gs. etnogrāfiskajos materiālos.

### Lielā Māra (15. augusts)
Sakrīt ar kristīgajiem Jaunavas Marijas debesīs uzņemšanas svētkiem.

Latviešu tradīcijās:

* Atzīmē vasaras darbu noslēgumu un ražas sākumu
* Vāc ārstniecības augus un puķes
* Gatavo mielastu no jaunās ražas
* Svētī laukus un dārzus

### Mazā jeb Rudens Māra (8. septembris)
Atbilst kristīgajiem Jaunavas Marijas dzimšanas svētkiem. 

Tradicionāli šajā laikā:

* Noslēdzas ražas novākšanas darbi
* Tiek veiktas rituālas darbības, lai nodrošinātu veselību rudens un ziemas periodā
* Svin rudens iestāšanos. Šajā dienā arī rīko Māras dienas tirgu.

## Vēsturiskās liecības
Pirmās rakstiskās liecības par Māras dienām latviešu tradīcijās atrodamas:

# 17.-18. gadsimta baznīcu vizitāciju protokolos, kur minētas zemnieku tradīcijas, kas saistītas ar Marijas svētkiem
# 18.-19. gadsimta etnogrāfiskajos aprakstos, ko veidojuši vācbaltu mācītāji un pētnieki
# K. Barona "Latvju dainās" (1894-1915), kur apkopotas tautasdziesmas, kas piemin Māru dažādos kontekstos
# P. Šmita "Latviešu tautas ticējumos" (1940-1941), kur dokumentētas ar Māras dienām saistītās prakses

Pētnieks Ludis Bērziņš (1870-1965) savos pētījumos norāda, ka Māras tēls latviešu folklorā lielākoties atspoguļo Jaunavas Marijas lokālo interpretāciju, kas pielāgota vietējām lauku dzīves tradīcijām un lauksaimniecības ciklam.

## Skatīt arī
* Māra
* Jaunava Marija
* Marijas Debesbraukšanas diena

## Atsauces
Hildegarde no Bingenas

**Hildegarde no Bingenas** (, ; dzimusi , mirusi ) bija vācu rakstniece, komponiste, filozofe, kristiešu mistiķe, Benediktiešu ordeņa abate, sapņotāja un polimāte.

Dibinājusi divus klosterus Rupertsbergā 1150. gadā un Eibingenē 1165. gadā. Viens no viņas darbiem kā komponistei *Ordo Virtutum* ir viens no agrīnās liturģiskās drāmas piemēriem. Romas Katoļu baznīca viņu jau vairākus gadsimtus atzīst par svēto. 2012. gada oktobrī pāvests Benedikts XVI viņu pasludināja par Baznīcas doktori, viņa ir tikai ceturtā sieviete, kas tikusi iecelta Baznīcas doktores godā.

## Atsauces

## Ārējās saites
Hrudima

**Hrudima** () ir pilsēta Čehijā, Pardubices apgabala Hrudimas apriņķa centrs pie Hrudimkas upes. Pilsētā atrodas Čehijas armijas bāze.

## Vēsture

Apdzīvotā vieta rakstos pirmoreiz minēta 1055. gadā. Viduslaikos pilsēta bija Bohēmijas karalienes īpašums (*Královské věnné město*), un karalienes galmam piegādāja kviešus. Ilgu laiku pilsēta atradās Hābsburgu impērijas sastāvā. No 1918. gada - Čehoslovākijas sastāvā. Kopš 1993. gada - Čehijā.

## Cilvēki

Hrudima ir slēpotāja Jirži Magāla (*Jiří Magál*, 1977) un mūsdienu kuģu dzenskrūves izgudrotāja Josefa Resela (*Josef Ressel*, 1793-1857) dzimtā pilsēta. 1055. gadā Hrudimā mira Bohēmijas valdnieks kņazs Bržetislavs I (Břetislav I., 1002/05 - 1055).

## Ārējās saites
Kārlis Dombrovskis (virsnieks)

**Kārlis Dombrovskis** ( — ) bija Latvijas Bruņoto spēku virsnieks, uzņēmējs.

Dzimis Rīgā. Absolvējis Rīgas Politehniskā institūta tirdzniecības nodaļu. Piedalījies Pirmajā pasaules karā un Latvijas brīvības cīņās, bijis artilērijas virsnieks. No 1920. līdz 1923. gadam Daugavgrīvas krasta artilērijas komandieris. Dienot Latvijas armijā, ieguvis pulkveža—leitnanta pakāpi. Pēc dienesta nodarbojies ar uzņēmējdarbību, kokrūpnieks, kā arī Latvijas akciju bankas padomes biedrs. Miris trimdā Vācijā.
Skuteča

**Skuteča** () ir pilsēta Čehijā, Pardubices apgabala Hrudimas apriņķī.

## Vēsture

Apdzīvotā vieta rakstos pirmoreiz minēta 1289. gadā. Ilgu laiku pilsēta atradās Hābsburgu impērijas sastāvā. No 1918. gada - Čehoslovākijas sastāvā. Kopš 1993. gada - Čehijā.

## Cilvēki

Skuteča ir komponista Vāclava Tomāšeka (*Václav Tomášek*, 1774-1850) dzimtā pilsēta. Pēdējos dzīves gadus Skutečā pavadīja un 1949. gadā šeit mira komponists Vitezslavs Novāks (*Vítězslav Novák*, 1870-1949).

## Ārējās saites
Rite

**Rite** var būt:

* rite (fizika) — rotējoša ķermeņa pārvietošanās;
* Rite (apdzīvota vieta) — apdzīvota vieta Jēkabpils novadā;
* Rite (upe) — upe, Daugavas labā krasta pieteka;
* Marks Rite — NATO ģenerālsekretārs.
Marks Rite

**Marks Rute** (), arī **Marks Rite** (; dzimis ), ir nīderlandiešu politiķis. Kopš 2024. gada viņš ir NATO ģenerālsekretārs. No 2010. līdz 2024. gadam viņš bija Nīderlandes premjerministrs.
  
## Dzīvesgājums
Dzimis 1967. gadā Hāgā uzņēmēja Izaāka Rutes septiņu bērnu ģimenē.  
Pēc mācībām licejā viņš studēja vēsturi Leidenes Universitātē un Starptautiskajā menedžmenta attīstības institūtā. No 2002. līdz 2004. gadam viņš bija sociālo lietu un nodarbinātības valsts sekretārs, pēc tam līdz 2006. gadam pildīja izglītības, kultūras un zinātnes valsts sekretāra amata pienākumus, bet 2006. gada maijā kļuva par Tautas partija brīvībai un demokrātijai () līderi.

2010. gadā Marku Ruti ievēlēja par Nīderlandes premjerministru.
Reaģējot uz bērnu labklājības krāpšanas skandālu, 2021. gada 15. janvārī viņa vadītā Nīderlandes Ministru Padome kolektīvi atkāpās. Lielākā daļa no Ministru Padomes palika amatā līdz 2021. gada marta vispārējām vēlēšanām, pēc kurām izveidoja jaunu koalīciju Marka Rutes vadībā.

2024. gada 1. oktobrī Marks Rute kļuva par NATO ģenerālsekretāru, nomainot Jensu Stoltenbergu.

## Atsauces

## Ārējās saites

* Marks Rute
Pāvila vēstule filipiešiem

**Pāvila vēstule filipiešiem** (; saīsinājums: **Flp.**) ir viena no Jaunās Derības vēstulēm, par kuras autoru tradicionāli uzskata apustuli Pāvilu. Tā ir 11. grāmata Jaunajā Derībā pēc visiem evaņģēlijiem, Apustuļu darbiem un piecām citām Pāvila vēstulēm. Tiek uzskatīts, ka vēstule ir sarakstīta aptuveni 62.—50. gadā, Pāvils to ir darījis, esot cietumā. Taču nav zināms, no kurienes viņš to ir rakstījis.

Pāvils šo vēstuli ir rakstījis draudzei Filipos, Romas provincē Maķedonijā, kas ir pirmā kristiešu draudze Eiropā.

## Ārējās saites
* 
* Pāvila vēstules filipiešiem teksts latviski
Roberts Bluķis

**Roberts Bluķis** (dzimis  Rīgā, miris ) bija latviešu hokejists, uzbrucējs. Savas karjeras laikā Bluķis aizvadīja 32 spēles Latvijas hokeja izlases rindās, kā arī kļuva par četrkārtēju Latvijas čempionu hokejā, pēc Otrā pasaules kara vairākas sezonas aizvadīja arī Rietumvācijā.

## Biogrāfija
Bluķis absolvējis Rīgas Valsts tehnikumu un Latvijas Universitātes inženierzinātņu fakultāti. Pēc Otrā pasaules kara vairākus gadus nodzīvojis Augsburgā, taču 1949. gadā pārcēlies uz dzīvi ASV. Tur strādājis par inženieri armijas civildienestā un dažādos privātos uzņēmumos.

Spēlējis arī basketbolu un rokasbumbu. 1935. un 1937. gadā Latvijas izlases sastāvā kļuvis par vispasaules studentu spēļu uzvarētāju basketbolā. Par Latvijas čempionu kļuvis trīsreiz.

## Hokejista karjera
1931.—32. gada sezonu aizvadījis Latvijas hokeja līgas klubā Rīgas US, tad sezonu aizvadījis ASK Rīga sastāvā, bet vēlāk atgriezies US, 1937. un 1940. gadā izcīnot Latvijas čempiona titulu. 1940.—41. gada sezonu aizvadīja Rīgas "Dinamo" rindās, kļūstot par Latvijas PSR čempionu, vēlāk divas sezonas spēlējis US sastāvā, tās sastāvā kļūstot jau par četrkārtēju Latvijas čempionu.

No 1946. līdz 1949. gadam kopā ar vēl virkni latviešu hokejistu spēlējis Rietumvācijas klubā HK Augsburga, tā rindās kļūstot par Dienvidvācijas čempionu, tad sezonu aizvadījis Manitobas līgā ASV.

## Statistika Latvijas izlasē

Kopā Pasaules čempionātos laukumā devies 17 spēlēs.

## Ārējās saites

*Sergeja Žoltoka fonda profils
*LOK profils
Pāvila 2. vēstule korintiešiem

**Pāvila 2. vēstule korintiešiem** (; saīsinājums: **2 Kor.**) ir viena no Jaunās Derības vēstulēm, par kuras autoru tradicionāli uzskata apustuli Pāvilu. Tā ir astotā grāmata Jaunajā Derībā pēc visiem evaņģēlijiem, Apustuļu darbiem un divām citām Pāvila vēstulēm. Tiek uzskatīts, ka vismaz vēstules pirmā daļa ir sarakstīta aptuveni gadu vai divus gadus pēc 1. vēstules korintiešiem sarakstīšanas, tātad aptuveni 53.—52. gadā Romas provincē Maķedonijā.

Pāvils šo vēstuli ir rakstījis draudzei Korintā, kad starp viņu un draudzi bija smagas attiecības.

## Ārējās saites
* 
* Bībeles teksts latviski
Šarlote Brontē

**Šarlote Brontē** (*Charlotte Brontë*; dzimusi , mirusi ) bija angļu romānu autore un dzejniece, vecākā no māsām Brontē, kas sasniedza pilngadību.

Rakstnieces ievērojamākie darbi ir romāni "Džeina Eira" (*Jane Eyre*; 1847), kurā viņa vērsās pret sieviešu beztiesību, un "Šērlija" (*Shirley*; 1849), kurā Brontē vērsusies pret sociālo nevienlīdzību. Vairākus darbus parakstījusi ar pseidonīmu **Karers Bells**, tai skaitā māsu pirmo literāro darbu — dzejoļu krājumu, kas tika izdots 1846. gadā.

## Ārējās saites
*
Anna Brontē

**Anna Brontē** (*Anne Brontë*; dzimusi , mirusi ) bija angļu romānu autore un dzejniece, jaunākā no māsām Brontē, kas sasniedza pilngadību.

Rakstnieces ievērojamākie darbi ir romāni "Agnese Greja" (*Agnes Grey*; 1847) un "Vaildfelholas iemītniece" (*The Tenant of Wildfell Hall*; 1848). Vairākus darbus parakstījusi ar pseidonīmu **Aktons Bells**, tai skaitā māsu pirmo literāro darbu — dzejoļu krājumu, kas tika izdots 1846. gadā.

## Ārējās saites
Mārtins Landau

**Mārtins Landau** (; dzimis  Bruklinā, miris  Losandželosā) bija amerikāņu aktieris un producents.

Karjeru sācis 1950. gados. Viena no viņa pirmajām lomām bija loma Alfreda Hičkoka filmā "Uz ziemeļiem caur ziemeļrietumiem". Saņēmis trīs Amerikas Kinoakadēmijas balvas nominācijas kā labākais aktieris otrā plāna lomā par lomām filmās ** (1988), "Noziegumi un likumpārkāpumi" (1989) un "Eds Vuds" (1994); par lomu filmā "Eds Vuds" viņš arī to ieguva. Par lomu seriālā "Neiespējamā misija" 1968. gadā saņēmis Zelta globusa balvu kā aktieris — labākā televīzijas zvaigzne. Tāpat saņēmis divas Zelta globusa balvas kā labākais aktieris otrā plāna lomā par filmām *Tucker: The Man and His Dream* un "Eds Vuds". 2001. gadā Landau piešķīra zvaigzni Holivudas Slavas alejā.

## Filmogrāfija

## Ārējās saites
Mikelandželo Antonioni

**Mikelandželo Antonioni** (; dzimis , miris ) bija itāļu kinorežisors, scenārists, montāžists un īso stāstu rakstnieks.

Vislabāk pazīstams ar "triloģiju par mūsdienīgumu un tā neapmierinātību" — "Piedzīvojums" (1960), "Nakts" (*La Notte*, 1961) un "Aptumsums" (1962). Par saviem darbiem saņēmis vairākus apbalvojumus, tai skaitā divas Kannu kinofestivāla žūrijas balvas par filmām "Piedzīvojums" un "Aptumsums", Zelta palmas zaru par filmu "Fotopalielinājums" (1966), Venēcijas kinofestivāla Zelta lauvu par filmu "Sarkanais tuksnesis" (1964). Viena no pazīstamākajām Antonioni filmām ir "" (1975) ar Džeku Nikolsonu galvenajā lomā. Šī filma tikusi nominēta Zelta palmas zara balvai Kannu festivālā.

Antonioni saņēmis Kinoakadēmijas goda balvu, kā arī divas Amerikas Kinoakadēmijas balvas nominācijas par filmu "Fotopalielinājums" (kā režisors un viens no scenārija autoriem). 1983. gadā Antonioni saņēma Venēcijas kinofestivāla balvu "Zelta lauva" par mūža ieguldījumu.

## Atsauces

## Ārējās saites
Brontē

**Brontē** (*Brontë*) var būt:
* Anna Brontē (*Anna Brontë*; 1820―1849) — angļu rakstniece;
* Emīlija Brontē (*Emily Brontë*; 1818―1848) — angļu rakstniece;
* Šarlote Brontē (*Charlotte Brontë*; 1816―1855) — angļu rakstniece.
Ādolfs Petrovskis

**Ādolfs Petrovskis** bija latviešu hokejists, uzbrucējs. Savas karjeras laikā Petrovskis aizvadīja 26 spēles Latvijas hokeja izlases rindās, kā arī kļuva par trīskārtēju Latvijas čempionu hokejā.

## Biogrāfija
Pēc Otrā pasaules kara Petrovskis dzīvoja ASV.

## Hokejista karjera
1931.—32. gada sezonu aizvadījis Latvijas hokeja līgas klubā Rīgas US, tad trīs sezonas aizvadījis ASK Rīga sastāvā, 1934. un 1935. gadā izcīnot Latvijas čempiona titulu, bet vēlāk atgriezies US, 1937. gadā kļūstot jau par trīskārtēju Latvijas čempionu. Rīgas US hokejists spēlēja līdz 1937.—38. gada sezonas beigām.

## Statistika Latvijas izlasē

## Atsauces

## Ārējās saites

*Sergeja Žoltoka fonda profils
Decibels

**Decibels** (**dB**) ir relatīva logaritmiska vienība. Decibels skaitliski ir vienāds ar decimāllogaritmu (logaritms pie bāzes desmit) no divu vienāda nosaukuma fizikālu lielumu attiecības. Decibels ir desmitā daļa no retāk izmantotā **bela**, kas nosaukts par godu Aleksandram Greiemam Bellam. Decimāllogaritmā ir mērāmā lieluma attiecība pret iepriekš izraudzīta atskaites punkta vērtību, piemēram, izsakot decibelos enerģētiskus lielumus *E* un *E<sub>0</sub>*, iegūst 
10 \mbox{ dB}=\, \lg\left(\frac{E}{E_0}\right)
.

Decibels tiek izmantots dažādās zinātnes un inženierijas nozarēs, it īpaši akustikā un elektronikā.
Gamma funkcija

**Gamma funkcija** jeb **otrā veida Eilera integrālis** matemātikā ir faktoriāla vispārinājums. To apzīmē ar lielo grieķu burtu gamma *Γ*. Gamma funkcija ir definēta jebkuram reālam un kompleksam skaitlim, izņemot veselus negatīvus skaitļus, tātad visiem pozitīviem skaitļiem:

:\Gamma(n) = (n-1)!

Kompleksam skaitlim *z*, kura reālā daļa ir pozitīva, to definē ar konverģentu neīsto integrāli:
: \Gamma(z) = \int_0^\infty  t^{z-1} e^{-t}\,dt. 

Gamma funkcija ir kompleksā mainīgā analītiska transcendenta funkcija. To pielieto matemātiskajā analīzē, speciālo funkciju teorijā, matemātiskajā fizikā, varbūtību teorijā un citās nozarēs.

Izmantojot Gamma funkciju, var aprēķināt faktoriālu, piemēram, skaitļiem formā n + \frac{1}{2}, kur *n* = 0, 1, 2, …:
: \left( n + \frac{1}{2} \right)! = \sqrt{\pi} \prod_{k=0}^n \frac{2k + 1}{2}. 
Piemēram,
:
  3{,}5! = \sqrt{\pi}
  \cdot {1 \over 2}
  \cdot {3 \over 2}
  \cdot {5 \over 2}
  \cdot {7 \over 2}
  \approx 11{,}63.


## Atsevišķas vērtības
Atsevišķas Gamma funkcijas vērtības ir
:\begin{alignat}{3}
\Gamma(-\tfrac{3}{2}) & = \tfrac{4}{3} \sqrt{\pi} &&\approx 2.363271801207 \\
\Gamma(-1) & = (-2)! && = \infty \\
\Gamma(-\tfrac{1}{2}) & = -2\sqrt{\pi} &&\approx -3.544907701811 \\
\Gamma(0) & = (-1)! && = \infty \\
\Gamma(\tfrac{1}{2}) & = \sqrt{\pi} &&\approx 1.772453850905 \\
\Gamma(1) & = 0! && = 1 \\
\Gamma(\tfrac{3}{2}) & = \tfrac{1}{2}\sqrt{\pi} &&\approx 0.88622692545 \\
\Gamma(2) & = 1! &&= 1 \\
\Gamma(\tfrac{5}{2}) & = \tfrac{3}{4}\sqrt{\pi} &&\approx 1.32934038818 \\
\Gamma(3) & = 2! &&= 2 \\
\Gamma(\tfrac{7}{2}) & = \tfrac{15}{8}\sqrt{\pi} &&\approx  3.32335097045\\
\Gamma(4) & = 3! &&= 6 
\end{alignat}

## Ārējās saites
* ''Encyclopedia of Mathematics'' ieraksts
* ''MathWorld'' ieraksts
Kubsakne

**Kubsakne** matemātikā ir trešās pakāpes sakne no skaitļa. To pieraksta kā \sqrt[3]{x} vai x1/3. Kubsakne no skaitļa *x* ir skaitlis *a*, kuru, reizinot pašu ar sevi trīs reizes, iegūst skaitli *x*, tas ir, a \cdot a \cdot a = x.

Visiem reālajiem skaitļiem (izņemot nulli) ir viena reāla kubsakne un divas kompleksi saistītas saknes. Visiem nenulles kompleksajiem skaitļiem ir trīs dažādas kompleksas kubsaknes. 

Piemēram, kubsakne no skaitļa *8* ir *2*, jo 23&nbsp;=&nbsp;8. Visas skaitļa −27*i* kubsaknes ir 

:\sqrt[3]{-27i} = \begin{cases} \ \ \ \ \ \ \ \ \ \ \ 3i \\ \ \ \frac{3\sqrt{3}}{2}-\frac{3}{2}i \\ -\frac{3\sqrt{3}}{2}-\frac{3}{2}i. \end{cases} 

Otrās pakāpes sakni sauc par kvadrātsakni.

## Ārējās saites
* Kubsaknes kalkulators 
* ''PlanetMath.org'' ieraksts 
* ''MathWorld'' ieraksts
Tršemošnice

**Tršemošnice** () ir pilsēta Čehijā, Pardubices apgabala Hrudimas apriņķī pie Hrudimkas upes.

## Vēsture

Apdzīvotā vieta rakstos pirmoreiz minēta 1564. gadā. Ilgu laiku atradās Hābsburgu impērijas sastāvā. No 1918. gada — Čehoslovākijas sastāvā. Kopš 1993. gada — Čehijā. Pilsēta attīstījusies ap 1816. gadā dibināto metālapstrādes rūpnīcu DAKO, kas mūsdienas ražo vilcienu bremžu sistēmas.

## Ārējās saites
* 
* Uzņēmums "Dako"
Sakne (matemātika)

thumb|260px|Skaitļu 0—10 sakņu grafiki
**Sakne** matemātikā ir kāpināšanai pretējās darbības rezultāts, ja kāpinātājs pieder naturālo skaitļu kopai. Saknes atrašanu sauc par **saknes vilkšanu**. *N*-tās pakāpes sakne skaitlim *x* ir skaitlis *r*, kas kāpināts pakāpē *n*, ir vienāds ar *x*

: r^n  =  x,

kur *n* ir saknes rādītājs. Ja *n = 2*, tad to sauc par kvadrātsakni, *n = 3* — kubsakni, ja *n* ir lielāks, tad lieto apzīmējumu *n-tās pakāpes sakne*, piemēram, ja *n = 6*, tad — sestās pakāpes sakne.

Piemēram:
* 2 ir skaitļa 4 kvadrātsakne, jo 22 = 4.
* −2 arī ir skaitļa 4 kvadrātsakne, jo (−2)2 = 4.

Saknes pierakstam parasti izmanto radikāļa simbolu \sqrt{\,\,} vai \surd{}, ar \sqrt{x}\!\, or \surd x apzīmējot kvadrātsakni, \sqrt[3]{x}\!\, — kubsakni, \sqrt[4]{x} — ceturtās pakāpes sakni utt.

Sakni var pierakstīt arī kā kāpinātāju:

: \sqrt[n]{x} \,=\, x^{1/n}

vai

: \sqrt[n]{x^k} \,=\, x^{k/n}

## Skatīt arī
* Kvadrātsakne
* Kubsakne
Greiema sala (Britu Kolumbija)

**Greiema sala** () ir lielākā Haida Gvaī arhipelāga sala, kas aizņem vairāk kā pusi no arhipelāga platības. No otras lielākās arhipelāga salas, Morsbija salas to atdala šaurs kanāls. Salā dzīvo 4475 iedzīvotāji, kas apdzīvo 6361 km² platību, tādējādi tā ir 101. lielākā sala pasaulē un 22. lielākā Kanādas sala.

Džeimss Čārlzs Prevosts Greiema salu 1853. gadā nosauca par godu Seram Džeimsam Greiemam, kurš tobrīd bija Britu Admiralitātes pirmais lords.

Zemienē, Greiema salas ziemeļos atrodas Masetas līcis.

## Apdzīvotas vietas
* Džaskatla
* Maseta
* Vecā Maseta
* Portklementsa
* Kvīnšarlota
* Skaidgeita
* Svola
* Tlella

## Atsauces

## Ārējās saites
Žans de Lafontēns

**Žans de Lafontēns** (; dzimis , miris ) bija franču dzejnieks.

Viņš aizsāka fabulas žanru franču literatūrā, tāpat tiek uzskatīts par vienu no ievērojamākajiem fabulistiem pasaules literatūrā. Viņa ievērojamākais darbs ir "Fabulas" (1668—1694), kur 12 grāmatās ir apkopotas 239 fabulas. Latviešu valodā Lafontēna fabulas pirmoreiz tikušas izdotas 1766. gadā Gotharda Frīdriha Stendera lokalizējumā.

## Ārējās saites
Nellija Zaksa

**Nellija Zaksa** (; dzimusi , mirusi ) bija ebreju tautības Vācijas dzejniece un dramaturģe.

1940. gadā emigrējusi uz Zviedriju. Viņas pazīstamākais darbs ir luga *Eli: Ein Mysterienspiel vom Leiden Israels* (1950), tāpat sarakstījusi dzejoļu *Zeichen im Sand* (1962), *Verzauberung* (1970), kā arī izdevusi dzejas krājumus *In den Wohnungen des Todes* (1947), *Flucht und Verwandlung* (1959), *Fahrt ins Staublose* (1961) un *Suche nach Lebenden* (1971). 1966. gadā saņēmusi Nobela prēmiju literatūrā par "izcilajiem liriskajiem un dramatiskajiem darbiem, kuros attēlots Izraēlas liktenis".

## Ārējās saites

* Biogrāfija
Morsbija sala

**Morsbija sala** (, haidu: *Gwaii Haanas*) ir otra lielākā Haida Gvaī arhipelāga sala, kas veido lielāko daļu arhipelāga dienvidu daļas. Gvaī Hānas nacionālais parks iekļauj Morsbija salu un tai pieguļošās salas. Lielākā daļa salas 402 iedzīvotāju pēc 2006. gada tautas skaitīšanas datiem dzīvo Sendspitas ciemā, kas atrodas salas ziemeļaustrumu galā. Morsbija sala ir 175. lielākā sala pasaulē un 32. lielākā Kanādas sala.

Morsbija sala ir nosaukta par godu viceadmirālim Fērfeksam Morsbijam. Salas pamatiedzīvotāju valodā salas nosaukums ir **Gvaī Hānas**, no kura ir cēlies Gvaī Hānas nacionālā parka nosaukums.

2012. gada 27. oktobrī salā 17,5 kilometru dziļumā atradās 7,7 balles stipras zemestrīces, kas bija stiprākā zemestrīce Kanādā kopš 1949. gada Karalienes Šarlotes salu zemestrīces, epicentrs.
Andris Bergs

**Andris Bergs** (dzimis ) ir Latvijas politiķis, pašreizējais Olaines novada domes priekšsēdētājs. Iepriekš pildījis domes izpilddirektora pienākumus.

## Biogrāfija
1994. gadā pabeidzis Olaines 1. vidusskolu. 2000. gadā ieguvis Latvijas Universitātes maģistra grādu ekonomikā.

Līdz 2005. gadam bija Olaines domes īpašuma fonda vadītājs.

No LSDSP saraksta kandidējis 2005. gada Olaines domes vēlēšanās, taču palicis pirmais "aiz strīpas". Pēc vēlēšanām Bergs kļuva par domes izpilddirektoru.

Ievēlēts 2009. un 2013. gada Olaines novada domes vēlēšanās. Pēc ievēlēšanas 2009. gadā kļuva par domes izpilddirektoru, deputāta mandātu noliekot.

2013. gada 21. jūnija jaunā sasaukuma sēdē ievēlēts par novada domes priekšsēdētāju.

## Atsauces
SES-6

***SES-6*** ir Nīderlandē bāzēta uzņēmuma *[[SES World Skies]]* sakaru pavadonis. Tas paredzēts sakaru nodrošināšanai Atlantijas okeāna reģionam: Ziemeļamerikai, Latīņamerikai un Eiropai. Orbītā palaists 2013. gada jūlijā.

Pavadoni izgatavojis uzņēmums *[[EADS Astrium]]* uz platformas *[[Eurostar-3000]]* bāzes.
*SES-6* uzstādīti fiziski 38 C joslas 36 Ku joslas raidītāji, kas ir ekvivalenti 43 c joslas un 48 Ku joslas raidītājiem. Bez tam pavadonī uzstādīta aparatūra Eiropas navigācijas sistēmai *[[EGNOS]]*, kas darbojas L diapazonā.

*SES-6* tika palaists  09:18:31 UTC ar nesējraķeti *[[Proton-M / Briz-M]]* no Baikonuras kosmodroma 200. starta laukuma 39. palaišanas iekārtas. 4. jūnijā 00:49:00 UTC *SES-6* atdalījās no *Briz-M* un tika ievadīts ģeostacionārajā pārejas orbītā. 

Ģeostacionāro orbītu *SES-6* sasniedza ar savu dzinēju palīdzību un sākotnēji tika izvietots punktā 26° rietumu garuma.
Darba režīmā tas tika izvietots 40,5° R, tur aizvietojot nokalpojušo pavadoni *[[NSS-806]]*.

## Atsauces

## Ārējās saites
* SES-6 SES vietnē 
* SES 6 Gunter Dirk Krebs
SES-7

***SES-7*** (agrāk zināms kā ***ProtoStar II***) ir Nīderlandē bāzētā uzņēmuma *[[SES World Skies]]* (tagad *[[SES (uzņēmums)|SES]]*) sakaru pavadonis. Tas orbītā tika palaists 2009. gada maijā. Pavadonis paredzēts sakaru nodrošināšanai Dienvidāzijā un Āzijas — Klusā okeāna reģionam

Pavadoni izgatavoja uzņēmums *[[Boeing]]* uz platformas *[[BSS-601HP]]* bāzes.
*SES-7* uzstādīti fiziski 22 Ku joslas 10 S joslas raidītāji. S joslas raidītājus, sauktus par ***Indostar-II*** jeb ***Cakrawarta 2***, izmanto Indonēzijas pavadoņu televīzijas uzņēmums *Indovision*.

Sākotnēji *Boeing* pavadoni ar nosaukumu ***Galaxy 8iR*** izgatavoja uzņēmumam *[[PanAmSat]]* (tagad *[[Intelsat]]*). 2002. gada novembrī *PanAmSat* lauza līgumu. 2008. gada 14. janvārī *Boeing* noslēdza līgumu ar Bermudās reģistrētu uzņēmumu *ProtoStar* par pavadoņa ***ProtoStar II*** piegādi. *ProtoStar* vajadzībām pielāgots neizmantotais *Galaxy 8iR*, tam pievienojot 10 S joslas raidītājus, kas nodrošinātu nokalpojušā pavadoņa *[[Indostar-I]]* pārklājumu.

*ProtoStar II* tika palaists  00:57 UTC ar nesējraķeti *[[Proton-M/Briz-M]]* no Baikonuras kosmodroma 200. starta laukuma 39. palaišanas iekārtas.
Ģeostacionāro orbītu *ProtoStar II* sasniedza ar savu dzinēju palīdzību un izvietots punktā 108° austrumu garuma.

Pēc pārbaudēm un testēšanas  *Boeing* pavadoni *ProtoStar II/IndoStar-II* nodeva pasūtītājam *ProtoStar*. 2009. gada jūnijā *ProtoStar* bankrotēja. Tā pavadoņi *[[ProtoStar I]]* un *ProtoStar II* tika pārdoti izsolēs. Izsolē  *ProtoStar II* nopirka *SES*. 2010. gada maijā *ProtoStar II* tika pārdēvēts par *SES-7*.

## Atsauces

## Ārējās saites
* SES-7 SES vietnē 
* Indostar 2 / ProtoStar 2 → SES 7 Gunter Dirk Krebs
Slokas apgabals

[thumb|270px|Kurzemes hercogistes robežas skice gar Lielupi un Daugavu pēc [Altmarkas pamiers|Altmarkas pamiera (1630). Redzams, ka teritorija starp Buļļupi (*Bulderaa*) un jūru bija zviedru pārvaldē.]]

**Slokas apgabals** jeb **Slokas novads** () bija Kurzemes un Zemgales hercogistes daļa tagadējās Jūrmalas pilsētas teritorijā, ko 1783. gadā Krievijas impērijas ķeizariene Katrīna II piespieda atdalīt no hercogvalsts un pievienot Rīgas guberņai, izveidojot Slokas draudzes novadu.

## Vēsture
thumb|200px|left|Slokas apgabala rietumu daļas robeža pēc atdalīšanas no Kurzemes un Zemgales hercogistes (1783).
[thumb|270px|Slokas apgabals pēc atdalīšanas no Kurzemes un Zemgales hercogistes. Ar krustu apzīmēta Slokas mācītājmuiža tagadējā [Krastciems|Krastciemā (1791).]]
Izveidojot Livonijas konfederāciju, 1255. gadā Lielupes lejteces kreiso krastu ieguva Livonijas ordenis. Pēc Livonijas kara tas tika iekļauts Kurzemes un Zemgales hercogistes teritorijā. Poļu-zviedru kara laikā šo teritoriju ieņēma zviedru karaspēks, pie Slokas 1605.-1608. gadā tika uzcelti nocietinājumi.

Saskaņā ar 1630. gada 7./17. jūnijā noslēgto robežlīgumu starp Kurzemi un Zviedriju, zviedri ieguva visu zemes joslu starp Lielupi un jūru no Daugavgrīvas līdz vietai, kur pie Slokas upes bija uzcelta Slokas skansts un dzirnavas. No turienes robeža virzījās augšpus līdz apvidum, kur Kauguru ciems robežojās ar Tukuma pilskunga iecirkņa ciemiem, un tālāk uz leju līdz jūrai. 

Tomēr hercogam Jēkabam izdevās paturēt tiesības uz Slokas un Bulduru muižām, un Kurzemes–Zviedrijas robeža gāja gar hercoga Bulduru un zviedru valdībai piederošās Buļļu muižas robežu. Apgabalā, uz kuru zviedri pretendēja, tiem atļāva cirst malku jaunierīkotās Daugavgrīvas skansts vajadzībām. 
Kurzemes un Zemgales hercogistes saimnieciskā uzplaukuma periodā hercogs Jēkabs vēlējās izveidot ar Rīgu konkurējošu eksporta ostu Slokā, kur tika izveidotas stikla fabrikas un vara ceplis. Viņš pavēlēja izbūvēt kanālu, kas savienotu Slokas ostu pie Lielupes ar Baltijas jūru pa tagadējo Vecslocenes upīti un Slokas ezeru līdz Lapmežciemam, tādējādi nodrošinot kuģu ceļu no Jelgavas līdz jūrai. Dažādu iemeslu dēļ tas netika paveikts.
1660. gadā starp Poliju–Lietuvu un Zviedriju noslēdza Olivas miera līgumu, pēc kura Slokas apgabals pienācās hercogam. 

Hercogs Pēteris Bīrons Krievijas ķeizarienes Katrīnas II politiskā spiediena ietekmē bija spiests piekrist virzīt visu hercogistes ārējo tirdzniecību caur Rīgu un 1783. gada 10. maijā apstiprināja Slokas apgabala atdalīšanu no Kurzemes un Zemgales hercogistes un pievienošanu Krievijas impērijas Rīgas guberņai.

## Atsauces
Trnavas apgabals

**Trnavas apgabals** () ir viens no Slovākijas apgabaliem valsts rietumos. Tas robežojas ar Austriju un Čehiju ziemeļos, un Ungāriju dienvidos, kā arī Bratislavas apgabalu rietumos, Trenčinas apgabalu ziemeļos un Nitras apgabalu austrumos.

## Administratīvais iedalījums

Apgabalā 7 apriņķi - Dunajska Stredas apriņķis, Galantas apriņķis, Hlohovecas apriņķis, Pještjanu apriņķis, Senicas apriņķis, Skalicas apriņķis, Trnavas apriņķis. Visos apgabala apriņķos kopā ir 251 apdzīvota vieta, no kurām 17 ir pilsētas statuss.

## Pilsētas

Apgabalā ir 17 pilsētas:
*Kursīvā* - pilsētas, kas nav apriņķu centri.

## Ārējās saites
Anik G1

**Anik G1** ir Kanādas uzņēmuma Telesat sakaru pavadonis no Anik sērijas. Tas paredzēts
sakaru nodrošināšanai Ziemeļamerikai, Dienvidamerikai un Klusā okeāna reģionam. Palaists 2013. gada aprīlī.

Pavadonis izgatavots ASV uzņēmumā Space Systems/Loral uz platformas LS-1300 bāzes. Tam uzstādīti 12 Ku joslas, 16 paplašinātās Ku joslas, 24 C joslas un 3 X joslas raidītāji.

## Lidojuma gaita
*Anik G1* palaists  18:36 UTC ar nesējraķeti Proton-M/Briz-M no Baikonuras kosmodroma 200. laukuma 39. palaišanas iekārtas. No dzinējbloka *Briz-M* pavadonis atdalījās 03:49 UTC un ievadīts ģeostacionārajā pārejas orbītā.

Ģeostacionāro orbītu *Anik G1* sasniedza ar saviem dzinējiem. Tas tika izvietots punktā 107,3° rietumu garuma līdzas Anik F1R. Tas nomainīja problēmas piedzīvojušo Anik F1.

 nodots ekspluatācijā. Orbītas sasniegšana, testēšanas un izmēģinājumu fāze ilga tikai trīs nedēļas, jo tika izmantota inovatīva *Telesat* testēšanas sistēma.

## Atsauces

## Ārējās saites
* Anik G1 Telesat
* Anik G1 Space Systems/Loral
* Anik G1 International Launch Services
* Anik G1 Gunter Dirk Krebs
Aigars Krēsla

**Aigars Krēsla** (dzimis ) ir latviešu mūziķis un uzņēmējs. Grupas Jumprava dalībnieks, pārvalda taustiņinstrumentus un sitamos instrumentus. Darbojas grupā kopš 1986. gada līdz 1992. gadam. 1997. gadā Jumpravas darbību atjaunoja Aigars Grauba, Aigars Grāvers, Aigars Krēsla un Ainārs Ašmanis. Darbojies arī grupā Vitamīns kopā ar Olgu Rajecku, Aigaru Grāveru un Raimondu Macatu. 

## Biogrāfija
1995. gadā darbību sāka Valmieras mūzikas un atpūtas klubs *Multiklubs*, kluba vadībā bija Aigars Krēsla. Krēsla ir pirmais kas organizēja Valmieras rokfestivālu. 2001. gadā, bet vasarā Aigars pārdeva savas *Multikluba* īpašuma daļas. 

## Atsauces
Likteņdzirnas

**Likteņdzirnas** ir 1997. gadā Rīgas Kinostudijā uzņemta melodrāma pēc Jāņa Klīdzēja romāna "Sniegi" motīviem. Filmas režisors ir Jānis Streičs.

## Sižets

Filma par trīs cilvēku dažādajiem likteņiem un katra sirds stāstu. Atrodot citam citu, spilgtās personības satuvinās un sāk veidot savdabīgu mīlas trījstūri, kam pa vidu rit raibi notikumi, kas viņus sasaista vēl ciešāk.

## Lomās
* Ivars Kalniņš — *Eduks*
* Agnese Zeltiņa - *Agnese*
* Artūrs Skrastiņš - *Beisiks*
* Romualds Ancāns - *Vincents*
* Boļeslavs Ružs - *Donats*
* Mirdza Martinsone - *Nameda*
* Jānis Paukštello - *sens draugs*
* Ieva Aleksandrova - Eklone - *Eduka meita* Laima
* Kristaps Streičs - *Eduka dēls*
* Astrīda Kairiša - *Agneses māte*
* Tīna Hercberga - *modes salona saimniece*
* Voldemārs Lobiņš - *menedžeris*
* Mārtiņš Vērdiņš - *advokāts*
* Artis Robežnieks - *Eduka znots* Edgars
* Mārcis Krauzermanis - *mazais Edžiņš*

'''Epizodēs:
Pēteris Liepiņš, Zigrīda Stungure, Ģirts Ēcis, Āris Rozentāls, Miervaldis Ozoliņš, Dzintars Krūmiņš, Rita Grīnfelde, Indra Burkovska, Ilze Vazdika, Velta Līvija Straume, Ģirts Ķesteris, Harijs Spanovskis, Juris Gornavs, Baiba Broka, Imants Vīksne, Guntis Pilsums, Vladimirs Čepurovs, Romualds Vilciņš, Žanete Feodorova, Uldis Lieldidžs, Jānis Žugovs, Kaspars Znotiņš, Agra Užāne, Anta Birkenšteina, Zane Ofkante, Armands Reinfelds, Aivars Siliņš, Ģirts Rāviņš, Guna Zariņa, Kaspars Pūce, Vilnis Kuģenieks, Juris Siliņš, Vigo Roga, Gints Birkenšteins, Ainārs Oliņš, Aigars Lavrinovičs, Māris Plezers, Aivars Bindemanis, Raimonds Vanags.

## Interesanti fakti
* Ūdensdzirnavas filmētas Pūces dzirnavās, Matkules pagastā. Uz sienas saglabājies zīmējums, kas tapis filmēšanas laikā
* Romualda Ancāna tēlotā mākslinieka Vincenta gleznu autors bija mākslinieks Jāzeps Pīgoznis.

## Atsauces

## Ārējās saites

* Filmas profils portālā Kino Muzejs

### Video
* Youtube
Elektromagnēts

thumb|250px|Vienkāršs elektromagnēts — izolēta stieple, kas uztīta uz dzelzs stienīša. Magnētiskā lauka stiprums, kas šādi iegūts, ir proporcionāls strāvas stiprumam.
**Elektromagnēts** ir tāda veida magnēts, kura magnētisko lauku rada tam pieslēgta līdzstrāva. Strāvu atvienojot, magnētiskais lauks izzūd. Elektromagnētus plaši lieto kā komponentus dažādās elektriskās ierīcēs, piemēram, elektromotoros, ģeneratoros, relejos, skaļruņos, cietajos diskos, magnētiskās rezonanses aparātos, televizoru kineskopos u.c. Lielus elektromagnētus lieto metāllūžņu pacelšanā un pārvietošanā.

Elektriskās strāvas plūsma stieplē rada magnētisko lauku ap to. Lai koncentrētu magnētisko lauku, elektromagnētos stiepli uztin tinuma veidā ar daudziem vijumiem, kas novietoti cieši cits pie cita. Tinumā ievieto dzelzs serdi. Dzelzs serdes izmantošana ļauj iegūt stiprāku magnētisko lauku.

## Skatīt arī
* Drosele (elektronika)
* Elektrodzinējs
* Elektromagnētisms
* Induktivitātes spole
Vaivari

**Vaivari** ir Jūrmalas pilsētas daļa starp Asariem un Kauguriem. Vaivaros atrodas Nacionālais rehabilitacijas centrs.

## Nosaukums
1927. gadā Asaru rietumu daļā atklāja jaunu dzelzceļa pieturu Asari II, kuru 1938. gadā pārdēvēja par Vaivariem, tāpat kā visu stacijai tuvumā esošo Asaru daļu.

Senāk šī vieta dēvēta par Riekstu ciemu, jo mājas, kas atradušās pašā Asaru rietuma galā, saukušās ‘’Rieksti’’.

## Vēsture
Agrāk Vaivari atradās uz Nurmuižas īpašnieku Firksu zemes un to iedzīvotāji nodarbojušies ar zvejniecību. Gruntsgabali vasarniekiem sākti ierādīt 19. gadsimta beigās.

Līdz Pirmajam pasaules karam Asari saglabāja lauciniecisku raksturu un šeit bija daudz mazāk izpriecu vietu kā pārējā Jūrmalā. 

## Vaivaru sanatorija
thumb|270px|Asaru sanatorija tagadējos Vaivaros.
1899. gadā tagadējos Vaivaros pēc ģenerāļa Margoli kundzes iniciatīvas uzcēla Asaru sanatoriju, kur atpūtās un ārstējās bagātu ģimeņu atvases. Pirmā pasaules kara laikā šajās ēkās bija izvietojusies militārā pārvalde (1915-1918). Pēc kara tā kā Latvijas Sarkanā krusta sanatorija kļuva par ārstniecības vietu kaulu tuberkulozes slimniekiem. 

Asaru Sarkanā krusta sanatorijas vietā 1964. gadā izveidoja pionieru nometni „Latvijas Arteks”, ko 1973. gadā pārveidoja par bērnu sanatoriju „Vaivari”, bet 1996. gadā tās vietā dibināja Vaivaru pamatskolu.

## Vaivaru rehabilitācijas centrs
1970. gados Asaru prospektā 61 uzsāka būvēt ēku, kas atgādināja piramīdu, ko tautā dēvēja par „Kosmonautu sanatoriju”, jo sākotnēji tā bija paredzēta ar kosmosa pētniecību saistīto tehnoloģiju nozares darbinieku atpūtai. 1992. gadā te nodibināja bērnu rehabilitācijas centru, kas pēc gada ieguva nacionālā centra statusu. Šobrīd Nacionālais rehabilitācijas centrs "Vaivari" ir medicīniskās rehabilitācijas, veselības un sociālās aprūpes, izglītības un zinātnes valsts nozīmes iestāde.

## Atsauces
Livingstona sala

**Livingstona sala** (, ) ir sala Dienvidšetlendas salu arhipelāgā Antarktikā, otra lielākā arhipelāga sala. Izvietojusies arhipelāga vidusdaļā. Ap  platais Makfārleina šaurums ziemeļaustrumos to atdala no Griničas salas, bet Mortona šaurums rietumos — no Snovas salas. Lielāko daļu salas teritorijas klāj ledājs, kurā paceļas vairākas klinšainas smailes. Salas dienvidaustrumos ir Tangras kalnu masīvs, kurā izvietojusies salas augstākā smaile Frīzlends (1650 m). Krasti roboti, daudz līču un pussalu. Lielākie līči ir Mūnbejs salas austrumos, Hīro līcis — ziemeļos un Volkera līcis un Sautbejs — dienvidos. Piekrastē daudz nelielu saliņu, lielākās no kurām ir Hāfmūna, Desoleišena un Ragida. Salas rietumos plaša no ledus brīva Baiersa pussala.

## Vēsture
Salu 1819. gada 19. februārī atklāja britu kapteinis Viljams Smits ar kuģi *Williams*, kurš ceļā no Buenosairesas uz Valparaiso apkuģoja Hornas ragu un ceļavēja meklējumos novirzījās pārāk tālu uz dienvidiem, kur 62° dienvidu platumā un 60° rietumu garumā ieraudzīja līdz tam nezināmu zemi (Livingstona salas ziemeļaustrumu galu — tagadējo Viljama ragu), bet krastā tur neizkāpa. Tā bija pirmā cilvēku atklātā cietzeme Antarktikā. Salu aptuveni nokartēja Smits tā paša gada oktobrī, Edvards Brensfīlds 1820. gada janvārī un Krievijas Antarktiskā ekspedīcija Fabiāna fon Belinshauzena vadībā 1821. gada janvārī. Sākotnēji saukta par **Frīzlendu** (*Frieseland, Freesland, Freeseland* — ‘sala zeme’) vai **Smoļenskas salu** (*остров Смоленск*), bet vēlāk pārdēvēta tagadējā vārdā, domājams, par godu britu kapteinim Endrū Livingstonam (*Andrew Livingston*) no Glāzgovas, kurš devis ievērojamu ieguldījumu kuģošanas norādījumu sagatavošanā Atlantijas okeāna dienviddaļai. 19. gadsimta sākumā Livingstona salu un tās apkārtni intensīvi ekspluatēja britu un amerikāņu roņu mednieki, kas devuši nosaukumus lielākajai daļai piekrastes objektu.

## Pētniecība

## Atsauces

## Ārējās saites
* Ivanov, L. General Geography and History of Livingston Island. In: *Bulgarian Antarctic Research: A Synthesis*. Eds. C. Pimpirev and N. Chipev. Sofia: St. Kliment Ohridski University Press, 2015. pp. 17-28. 
* Ivanov, L.L. Livingston Island: Tangra Mountains, Komini Peak, west slope new rock route; Lyaskovets Peak, first ascent; Zograf Peak, first ascent; Vidin Heights, Melnik Peak, Melnik Ridge, first ascent. *The American Alpine Journal*, 2005. pp. 312-315.
* Gildea, D. ''Mountaineering in Antarctica: complete guide: Travel guide.'' Primento and Editions Nevicata, 2015.
Marks Popovičs

**Marks Popovičs** (*Mark Popovic*; dzimis 1982. gada 11. oktobrī) ir bijušais horvātu izcelsmes kanādiešu hokejists, aizsargs. Karjeras laikā aizvadījis 81 spēli Nacionālajā hokeja līgā. Karjeras otrajā pusē spēlējis dažādās Eiropas vadošajās līgās.

## Spēlētāja karjera
Pēc četrām Ontārio hokeja līgā aizvadītām sezonām, profesionāļa karjeru Popovičs sāka 2002.—03. gada sezonā Amerikas hokeja līgas kluba Sinsinati "Mighty Ducks" rindās. 2003.—04. gada sezonā aizsargs aizvadīja vienu spēli arī NHL kluba Anahaimas "Mighty Ducks" sastāvā.

2005. gada vasarā viņš noslēdza līgumu ar Atlantas "Thrashers" vienību, nākamajā sezonā tās sastāvā laukumā dodoties septiņās spēlēs, pārējo sezonu aizvadot AHL klubā Čikāgas "Wolves". 2007.—08. gada sezonā Popovičs "Thrashers" rindās aizvadīja jau 33 spēles. 2008.—09. gada sezonu aizsargs aizvadīja KHL klubā Sanktpēterburgas SKA, taču tad vēl uz sezonu atgriezās "Thrashers" sastāvā, NHL aizvadot vēl 37 spēles.

2010.—11. gada sezonu Popovičs aizvadīja Šveices hokeja līgas klubā HC Lugano, taču tad divas sezonas spēlēja Langnavas "Tigers" rindās. No 2013. līdz 2015. gadam spēlēja KHL klubā Zagrebas "Medveščak". No 2015. līdz 2017. gadam spēlēja Austrijas hokeja līgas vienībā *[[Klagenfurter AC]]*, taču tad noslēdza karjeru.

## Ārējās saites
Pardubices apriņķis

**Pardubices apriņķis** () ir Čehijas Pardubices apgabala administratīvā iedalījuma vienība. Robežojas ar Pardubices apgabala Ūstu pie Orlices un Hrudimas apriņķiem, Vidusčehijas apgabala Kutna Horas un Kolīnas apriņķiem, kā arī Hradeckrāloves apgabala Rihnovas pie Knežnes un Hradeckrāloves apriņķiem.

## Ārējās saites
*
Dašice

**Dašice** () ir pilsēta Čehijā, Pardubices apgabala Pardubices apriņķī.

## Vēsture

Apdzīvotā vieta rakstos pirmoreiz minēta 1318. gadā. Ilgu laiku atradās Hābsburgu impērijas sastāvā. No 1918. gada - Čehoslovākijas sastāvā. Kopš 1993. gada - Čehijā.

## Ārējās saites
Luka

**Luka** () ir pilsēta Itālijas centrālajā daļā, Toskānas reģionā, Lukas provinces administratīvais centrs. Pilsēta atrodas auglīgā līdzenumā Serkio upes krastos, netālu no vietas, kur tā ietek Tirēnu jūrā. 2012. gadā pilsētā dzīvoja 87,5 tūkstoši iedzīvotāju.

No 1160. līdz 1805. gadam Luka bija Lukas Republikas galvaspilsēta.

Pilsētas aizbildnis ir Paulins no Antiohas, kuram par godu katru gadu svin svētkus 12. jūlijā.

## Cilvēki
* Luidži Bokerīni (Luigi Boccherini) -  komponists
* Mario Čipollīni (Mario Cipollini) - riteņbraucējs
* Džakomo Pučīni (Giacomo Puccini) -  komponists
* Eross Rikio (Eros Riccio) - šahists
* Daniele Rugani (Daniele Rugani) - futbolists

## Atsauces

## Ārējās saites
Dana Rožlapa

**Dana Rožlapa** (dzimusi  Talsos) ir Latvijas riteņbraucēja, kas kopš 2005. gada piedalās dažādās Latvijas un starptautiskās velosacīkstēs. Viņas pamatdisciplīna ir kalnu divriteņu (MTB) maratoni, taču bez tiem Dana piedalās arī šosejas velosacensībās un šosejas sacensībās ar individuālo statu (ITT). Dana Rožlapa ir 2012., 2013. un 2019. gada Latvijas čempione šosejas sacensībās ar individuālo startu (ITT) un Latvijas čempione MTB maratonā, kā arī pēc 2012. gada starptautiskās riteņbraukšanas federācijas (UCI) MTB maratona ranga (XCMS) ieņēma 21. vietu.

Dana Rožlapa uzsāka savu sportistes karjeru kā amatiere, taču drīz pēc tam kļuvusi par profesionāli. 2013. gada sezonā viņa pārstāv Latvijas komandu *MySport-Stevens*. 2013. gadā viņa piedalījās Eiropas Čempionātā kalnu divriteņu maratonā, kas notika Zingenā (*Singen*), Vācijā, kur izcīnīja 12. vietu. Dana ir visu lielāko Baltijas MTB velosacensību laureāte.

## Sasniegumi

2013.gads 


2012.gads 


2011.gads 


2010.gads 


2009.gads 


2008.gads 


2007.gads 

## Atsauces

## Ārējās saites
* 

*https://web.archive.org/web/20101008024942/http://www.sporto.lv/raksts/valstiski_svariga_darba_veiceja
*https://web.archive.org/web/20121119054623/http://www.maratoni.lv/lv/jurmala-mtb-maratons/jaunumi/smscredit-lv-jurmalas-mtb-maratona-uzvaru-izcina-luis-leao-pinto-un-dana-rozlapa/
Lipuški

**Lipuški** (citviet minēts kļūdains nosaukums **Ļipuški**) ir apdzīvota vieta Rēzeknes novadā, Mākoņkalna pagasta centrs, šeit atrodas Mākoņkalna pagasta pārvalde un bibliotēka.

Ciems izvietojies Rāznas ezera dienvidu krastā un ietilpst Rāznas nacionālā parka teritorijā. Lipuškos atrodas  Rāznas nacionālā parka  dabas izglītības centrs "Rāzna". 

Lipuški atrodas 25 km attālumā no novada centra Rēzeknes, 71 km attālumā no Daugavpils un 44 km attālumā no Preiļiem.

Ciems veidojies laikā, kad Krievijas impērijā tika vajāti vecticībnieki. Arī Lipuškos, bēgot no cara represijām, uz dzīvi apmetās šīs kristiešu konfesijas pārstāvji, dibinot draudzi un uzceļot baznīcu. 1893. gadā šeit bija vislielākā vecticībnieku draudze Baltijā. Tajā pašā gadā ciema centrā uzcelts vecticībnieku dievnams.  

Lipušku vecticībnieku kopienas lūgšanu nams ir reģiona nozīmes arhitektūras piemineklis.

Ciema apkaimē atrodas divi valsts nozīmes kultūras pieminekļi: Volkenbergas (Mākoņkalna) pilsdrupas - arhitektūras piemineklis un Padebešu kalna (Mākoņkalna, Volkenbergas) viduslaiku pils - arheoloģiskais piemineklis.

Lipuškos dzimusi Rēzeknes Goda pilsone (2012.g.), dzejniece Olga Afanasjeva (Olga Orsa).

## Iedzīvotāju skaita izmaiņas
Esošajās robežās, pēc CSP datiem.

## Atsauces
Leons X

**Pāvests Leons X** (; dzimis , miris ), īstajā vārdā **Džovanni di Lorenco de Mediči** (*Giovanni di Lorenzo de' Medici*), bija Romas pāvests no  līdz . Viņš bija pirmais no četriem Mediči dzimtas pāvestiem. Džovanni Mediči bija pēdējais pāvests, kurš ievēlēšanas brīdī nebija priesteris.

Viņš bija ievērojamā Florences Republikas valstsvīra Lorenco de' Mediči otrais dēls. 1489. gadā, 13 gadu vecumā, pāvests Inocents VIII iecēla viņu kardināla amatā. No 1489. līdz 1491. gadam Pizā studēja teoloģiju.

Pāvesta amatā Džovanni Mediči tika ievēlēts  pēc pāvesta Jūlija II nāves, bet oficiāli par pāvestu viņš kļuva dažas dienas vēlāk, kad viņam tika piešķirti priestera un bīskapa tituli.

Savas valdīšanas sākumā viņš pārraudzīja Laterāna Piektā koncila noslēguma sesijas, taču viņam neveicās īstenot izlemtās reformas. 1517. gadā viņš vadīja dārgu karu, kura rezultātā viņa brāļadēls Lorenco di Pjero de Mediči kļuva par Urbīno hercogu, taču tas pasliktināja pāvesta finanses. Protestantu aprindās Leons X tika saistīts ar indulgenču piešķiršanu tiem, kas ziedoja Svētā Pētera bazilikas rekonstrukcijai, un šo praksi apstrīdēja Mārtiņš Luters savās 95 tēzēs. Leons X nosodīja Reformāciju, un viņa 1520. gada bulla *Exsurge Domine* nosodīja Lutera uzskatus. Pāvests aizņēmās un tērēja naudu, un bija ievērojams mākslas mecenāts. Viņa valdīšanas laikā tika panākts progress Svētā Pētera bazilikas pārbūvē, un tādi mākslinieki kā Rafaēls dekorēja telpas Apustuliskajā pilī. Leons X arī reorganizēja Romas Universitāti un veicināja literatūras, dzejas un vēstures studijas.

Viņš nomira 1521. gadā un ir apbedīts *[[Santa Maria sopra Minerva]]* Romā.

## Ārējās saites
Juris Dimiters

**Juris Dimiters** (dzimis  Rīgā) ir latviešu scenogrāfs, gleznotājs, plakātu veidotājs.

Viņa māte ir gleznotāja Džemma Skulme, tēvs — aktieris Artūrs Dimiters.

1965. gadā beidzis mācības Jaņa Rozentāla Rīgas mākslas vidusskolā, 1973. gadā absolvējis Latvijas Mākslas akadēmijas Glezniecības nodaļu.

Kopš 1968. gada piedalās izstādēs. Dimiters bijis scenogrāfs teātra izrādēm dažādos teātros, tai skaitā Drāmas teātrī, Dailes teātrī, Valmieras teātrī, Latvijas Nacionālajā operā. Vēl ir ilustrējis grāmatas, gleznojis (pārsvarā portretus).

1975. gadā kļuvis par Latvijas Mākslinieku savienības biedru, 1989. gadā saņēmis Latvijas PSR Nopelniem bagātā mākslas darbinieka goda nosaukumu. Saņēmis vairākas galvenās balvas un prēmijas dažādās starptautiskajās izstādēs.

## Atsauces

## Ārējās saites
* 
* Juris Dimiters  Dailes teātris
Pumpuri

**Pumpuri** ir Jūrmalas pilsētas daļa starp Jaundubultiem un Mellužiem. Te atrodas Pumpuru vidusskola.

## Nosaukums
1939. gadā dzelzceļa staciju Melluži I pārdēvēja par Pumpuriem, vēlāk arī visu stacijai tuvumā esošo Jaundubultu un Mellužu daļu.

## Vēsture
thumb|left|200px|Pumpuri kā Jaundubultu daļa (1914).
Agrāk Pumpuri atradās uz Slokas mežniecībai piederošās Jaundubultu zemes un daļēji uz Nurmuižas īpašniekiem fon Firksiem piederošās Mellužu zemes. Robežu starp abiem īpašumiem veidoja tagadējā Upes iela. 
1827. gadā Kārlis Firkss Mellužos uzbūvēja kūrmāju, kuru nosauca par *Karlsbad*. Gruntsgabali Jaundubultos vasarniekiem sākti ierādīt 1848. gadā.
1848. gadā no Dubultiem līdz Karlsbādei kareivji izbūvēja galveno Karlsbādes ielu (tagad Dubultu prospekts).
1859. gadā Pumpuru un Mellužu bērniem darbojās gan draudzes, gan privātās skolas. 1877. gadā uz jaunatvērtās Rīgas-Tukuma dzelzceļa līnijas izveidoja pieturas vietu Karlsbāde, ko 1914. gadā pārdēvēja par Karlsbādi I, 1922. gadā par Melluži I. Līdz Pirmajam pasaules karam Pumpuri saglabāja lauciniecisku raksturu un šeit bija daudz mazāk izpriecu vietu kā Dubultos vai Majoros.

1919. gada 26. septembrī atvēra Mellužu pamatskolu Peldu ielā 4/6, bet 1934. gadā pie dzelzceļa stacijas pēc skolu būvju arhitekta Indriķa Blankenburga projekta Kronvalda ielā 8 uzcēla Rīgas Jūrmalas pilsētas 3. pamatskolas ēku.


Karlsbādes Jūras paviljons pirms 1914.jpg|Karlsbādes Jūras paviljons (pirms 1914)
Attēls:Jūrmala, Raiņa un Aspazijas vasarnīca 2009-11-18.jpg|Raiņa un Aspazijas vasarnīca (2009)


## Ievērojamas personības

Poruka prospektā 61 pēc atgriešanās no Vjatkas trimdas līdz emigrācijai uz Šveici 1905. gada revolūcijas laikā dzīvoja Rainis un Aspazija (1904-1905). Kāpās pie jūras atrodas tā sauktās Raiņa priedes.

## Atsauces
Pjetro Mennea

**Pjetro Paolo Mennea** (; dzimis , miris ) bija itāliešu vieglatlēts, sprinteris un bijušais pasaules rekordists 200 m distancē. Pēc sportista karjeras beigām — politiķis.

## Biogrāfija
Vieglatlēta karjeras laikā skrējis sprintu — 100 m un 200 m distances. Piedalījies piecās Olimpiskajās spēlēs (, , , , ). 1972. gadā Minhenē izcīnīja bronzu 200 m distancē, kā arī 8. vietu 4×100 m stafetē Itālijas komandas sastāvā. 1976. gadā Monreālā 200 m distancē ieņēma 4. vietu, 4×100 m stafetē — 6. vietu. 1980. gadā Maskavā kļuva par čempionu 200 m distancē, 100 m distancē sasniedza pusfinālu, tāpat bronzu izcīnīja 4×100 m stafetē. 1984. gadā Losandželosā augstāko panākumu guva 4×100 m stafetē, kur Itālijas izlases sastāvā ieņēma 4. vietu, 4×400 m stafetē — 5. vietu, savukārt individuālajā 200 m distancē izcīnīja 7. vietu. 1988. gadā Seulā nepārvarēja priekšsacīkšu barjeru 200 m distancē. Tāpat izcīnījis sudrabu un bronzu Pasaules čempionātā, 3 zeltus, 2 sudrabus un 1 bronzu Eiropas čempionātā.

1979. gada Universiādē uzstādīja jaunu Pasaules rekordu 200 m distancē — 19,72 s. Tas šajā statusā noturējās gandrīz 17 gadus, līdz 1996. gadā to laboja Maikls Džonsons.

Pēc sportista karjeras beigām strādājis par juristu un sporta aģentu, pievērsies politikai, bijis Eiropas Parlamenta deputāts laikā no 1999. līdz 2004. gadam, pārstāvējis *I Democratici* partiju.

Miris .

## Personiskie rekordi

## Atsauces

## Ārējās saites

*
Aragonas Katrīna

**Aragonas Katrīna** (; ; ; dzimusi , mirusi ) bija Anglijas karaliene konsorte kā karaļa Henrija VIII pirmā sieva, pirms tam bijusi Velsas princese kā Artūra sieva. Aragonas Katrīnas vienīgais bērns bija karaliene Marija Tjudora.

Sešus mēnešus, kamēr viņas vīrs Henrijs atradās Francijā, viņa bija reģente. Šajā laikā Anglija uzvarēja Flodenes kaujā, kurā Katrīnai bija liela nozīme.

1501. gadā apprecējusies ar Velsas princi Artūru, taču viņu laulība neilga ilgi, jo viņš nomira piecus mēnešus vēlāk. 1509. gadā Katrīna apprecējās ar Artūra jaunāko brāli Henriju VIII, kas bija kļuvis par Anglijas karali.

Pēc 24 laulībā pavadītiem gadiem Henrijs VIII pieprasīja laulības šķiršanu, jo Katrīnai nebija vīriešu dzimuma bērnu. Karalis plānoja precēt galma dāmu Annu Boleinu. Tas kļuva par vienu no galvenajiem iemesliem reformācijai Anglijā, jo, lai to paveiktu, karalim bija nepieciešama pāvesta atļauja laulības šķiršanai. Nesaņemot pāvesta atļauju, karalis izšķīrās par baznīcas atdalīšanos no Romas, kā rezultātā izveidojās anglikāņu baznīca. Laulība tika šķirta un Anna Boleina tika kronēta . Taču jau  viņu par valsts nodevību un laulības pārkāpšanu pēc karaļa pavēles sodīja ar nāvi un laulību anulēja. Karalis drīz apprecēja jaunu favorīti — galma dāmu Džeinu Seimūru.

## Ārējās saites